text: حاضرین سے خطاب کرتے ہوئے دیہی ترقیات کے مرکزی وزیر جناب نریندر سنگھ تومر نے حکومت کے کثیر جہتی دیہی ترقیاتی نکتہ نظر کے فروغ اور اسے حقیقت کا روپ دینے کے کام میں تبدیلی کی نقیب بننےمیں خواتین کے ذریعے ادا کیے گئے کلیدی رول کی ستائش کی۔ جناب تومر نے کہا کہ ان خود امدادی گروپوں کو آج اپنے تعلقہ شعبوں میں ممتاز کارکردگی کے ذریعے نوازا جارہا ہے۔ انہوں نے کہا کہ مرکزی اور ریاستی حکومتیں خود امدادی گروپوں کو فروغ دے رہی ہیں اور اس سے بحیثیت مجموعی ہندوستان کو فائدہ ہوگا۔